Rovartani Lapok 



I, kötet. 1884. július. 7. füzet. 



A rovargyűjtésről. 



Mihelyt a márcziusi napfény meleg sugarai a földet borító hóle- 

 pelt és a tavak s folyóvizek jégpánczélját felolvasztották, a tavasz első 

 hirnökei, a rovarok is felocsúdnak dermedtségükből, elhagyják téli 

 szállásaikat és megkezdik tevékeny életüket. Langyos szelek még 

 nem szárították fel a túlságos nedvességet; azért a földben és fa- 

 kéreg alatt telelő rovarok ilyenkor még késlekednek, legfeljebb 

 verőfényes partokon van némi élénkség, a hol lomha legyek s a 

 piros-tarka bodobácsok élvezik a verőfényt. De annál nyüzsgőbb az 

 élet a tavak és kisebb állóvizek sekély partjain. 



Borszeszes üveggel és nem nagyon ritka vizi-rovarhálóval 

 fegyverkezve ide indulunk. A sekély vízben álló növények és a vizén 

 úszó levelek között az apró Hydroporusok ós Haliplusok sürögnek, 

 a virgoncz Laccophiíusokkal együtt. A lustább Helophorusok a víz 

 felületére érő növényeken húzzák meg magukat ; a piczi Limnebius 

 és Ochthebiusok szintén így akarják kijátszani figyelmünket. De 

 hiában ! a vizbe merített ós ismét kihúzott hálónkból kiszűrődik a 

 a víz, és valamennyien fogva vannak. Most kezdődik a kétségbe- 

 esett menekülés ! A fürge Hydroporus és Laccophilus nagyot lök 

 magán evezőlábaival, és ha nem vigyázunk rá, ismét a vízbe pottyan 

 és gyorsan a mély víz felé menekül. A nagyobbacska Colymbetes- 

 és Agabus-fajok is szívesen időznek ilyenkor a part közelében, de 

 már sokkal óvatosabbak. A nagy Cybister és a Dyticusok már 

 ügyesebben ki tudják kerülni hálónkat, míg a lomha csiborokat 

 (Hydrophilus) könnyen kézre keríthetjük. 



A poloskákat a hanyatt fekve ügyesen evező Notoneda glauca 

 és nagy számú kisebb Corisa-faj képviseli; itt-ott a különös alakú 

 Bánatra lineáris vagy a gyorsan úszó Naucoris cimicoides és a skor- 

 pióra emlékeztető Nepa cinerea úszkál ; de óvatosan fogjuk kezünkbe, 

 nehogy rövidke szipókájának fájdalmas szúrását megemlegessük. 

 Itt találjuk a csinos Cymatiát is a kis Plea minutissimá-va\, a me- 



9 



